  Виталий Пронин Пичи Пурга ёрослэн йырыз Сергей Юрин пумиськылӥз «Малопургинский» хозяйствоысь Кечур фермаын ужасьёсын.Отын ужасьёс арысь аре азинсконъёс басьто. Туэ 5 толэзь куспын йӧл кысконзы 25 процентлы йылӥз - ёросын та одӥгез бадӟымез лыдпус. Та дыр ӵоже Кечурын озьы ик тужгес трос кунян басьтӥзы: районъя котькуд 100 скаллы 38 кунян усе ке, татын - 74. Кыкто кунянъёссы но вань!Нош куке но татысь предприятие банкротэн ялэмын вал. Зэм, тырмымтэос али но вань, кылсярысь, техниказы вуж ини. Агрономзы но ӧвӧл. Но ёрослэн йырыз оскытӥз: шуг-секытъёсты вормыны амалъёс уртче утчалозы.  